जहां पति के स्पर्श मात्र से ही पत्नी की सारी मुश्किलें दूर हो जाती हैं, वहीं उसके दो मीठे बोल पत्नी को संपूर्ण प्यार का अनुभव करा जाते हैं। यकीनन दांपत्य जीवन प्यार का गहरा सागर है लेकिन इसमें थोड़ी सी भी कड़वाहट पैदा हो गई तो बात बिगड़ भी जाती है एवं हल्की सी नोक झोंक भी लड़ाई झगड़ों का रूप ले लेती है। माना कि पत्नियों का अपने जीवन साथी पर लगाया गया आरोप हकीकत दर्शाता है लेकिन जीवन संगिनी का भी कुछ कर्तव्य जरूर बनता है जैसे-आफिस से आये थके हारे पति को घर में बोरियत का अहसास न हो या भूलकर भी इस तरह के तीखे शब्दबाण पत्नी की ओर से नहीं चलाए जाने चाहिए जो पति के दिल को चुभ जाएं।